Mosie teen Ramaphosa na kantlyn geskop | Maroela Media
Die mosie van wantroue wat die ATM teen pres. Cyril Ramaphosa in die parlement ingedien het, het Donderdag ingeplof nadat die speaker, Nosiviwe Mapisa-Nqakula, aangekondig het dat daar nie vandag daaroor gestem sal word nie.
Die speaker het die saak na die parlement se programkomitee verwys wat sal moet besluit wat volgende daarmee gebeur.
Die ATM het hom vroeër tot die hof gewend vir 'n hersiening van die speaker se besluit dat die stemmery oor die mosie teen Ramaphosa nie in die geheim mag plaasvind nie. Die hof het egter bevind die kwessie is nie dringend nie en het die saak van die dringende rol geskrap.
Die ATM het daarna gesê hy gaan weier om aan die debat deel te neem nadat sy versoek dat die mosie uitgestel word, van die hand gewys is.
Vuyo Zungula, ATM-president, het tydens die debat voet by stuk gehou dat die saak sub judice is en nie aangehoor kan word alvorens die hof daaroor beslis het nie. Mapisa-Nqakula het van hierdie siening verskil.
Floyd Shivambu van die EFF het tydens die debat ook gevra vir 'n geheime stemming sodat Ramaphosa uit die kussings gelig kan word. Volgens hom kan die ANC skeur as LP's toegelaat word om hul stem tydens die mosie geheim te hou.
"Sodra daar 'n geheime stemming is, gaan ons die ANC laat skeur. Ons het dit vantevore gedoen," het Shivambu gesê.
Nadat partye hul insette kon lewer, het Mapisa-Nqakula besluit om die kwessie na die programkomitee te verwys. Die komitee vergader Donderdag.
Die debat oor die DA se mosie van wantroue teen die kabinet duur voort.
"In die land van die blindes is eenoog koning" lui die gesegde. Maar hoe is dit in SA van toepassing? Die hele spul van die cANCer en sEFFilis is só blind en domastrant dat geen gidshond dit naby hulle eers wil waag nie. Ons het April-gekkedag bykans 364 dae van die jaar hier.
Meer as arrogante benadering….
Wie en wat is die ATM ????
Ons parlement/nasionale vergadering is werklik 'n sirkus. Die President word deur die Speaker beskerm.
Antwoord (van Vlaandere af !) op vraag 'Wat is ATM?': African Transformation Movement – twee (2) setels in Parlement. Vlaamse groet